Kartagas (Kosta Rika)
Kartagas (isp. Cartago) – miestas pietryčių Kosta Rikoje. 141,5 tūkst. gyventojų (2003 m.). Miestas išsidėstęs derlingoje Vidurio lygumoje, 1439 m virš jūros lygio, greta Irasu (Irazú) ugnikalnio. Daug kolonializmo epochos pastatų, yra bazilika su žymiąja juoda Madona (piligrimų vieta). Sekmadieniais vyksta dideli turgūs. Su sostine San Chose Kartagas susisiekia Panamerikos automagistrale ir Kosta Rikos geležinkeliu.